বাজারে এবার ইলিশের ছড়াছড়ি। কিন্তু, তা বলে এখনও আশাতীতভাবে দাম কমেনি এই মাছের। ৫০০ গ্রাম থেকে ৬০০ গ্রাম সাইজের ইলিশের দর ৫০০ টাকা কেজি। পূজা-পার্বণ বাদ দিলে এমনিতে কিলোখানেক সাইজের ইলিশের দর ৯০০ থেকে ১২০০ টাকা করে কেজি। 
দামের নিরিখে দেখলে গত দু’বছরের তুলনায় এবার ইলিশের দর অনেকটাই কম। গত দু’বছরের ইলিশের দাম ৯০০ টাকার নীচে নামেনি। 

যদিও, এবার বাজারে ইলিশের দাম ৫০০ টাকাতে নামলেও রোজকার পাতে ইলিশ তুলতে এখনও যথেষ্ট বেগ পাচ্ছে আম বাঙালি। কিন্তু, কিছুটা হলেও সুখবর বয়ে নিয়ে এলেন দিঘার জেলেরা। 

সোমবার ভোরে দিঘা উপকূলে ১৫০ টন ইলিশ ধরা পড়েছে। এই বিশাল পরিমাণ ইলিশের বেশ কিছুটা কলকাতার বাজারে আসছেই বলে খবর। এর ফলে ইলিশের দর ২০০ টাকা কেজিতে নেমে যেতে পারে বলেও মনে করছেন দিঘার মৎস্য ব্যবসায়ীরা।  
আরও পড়ুন
সোঁদরবনের ইলিশ উৎসব ২০১৬। জেনে নিন দিনক্ষণ আর কীভাবে যাবেন...
ইলিশ-ইলিশ
কুক-টুক: রুপোলি ইলিশের সোনালি রান্না, পর্ব ২
দিঘা ফিশারম্যান অ্যান্ড ফিশ ট্রেডার্স অ্যাসোসিয়েশনের সাধারণ সম্পাদক শ্যামসুন্দর দাস জানিয়েছেন, ‘চলতি মরশুমে স্বাভাবিক ইলিশ উঠলেও গত দিন দু’য়েকেই তা বেড়েছে কয়েকগুণ। মাঝ সমুদ্রে প্রচুর ইলিশের ঝাঁকের সন্ধান পেয়েছেন মৎস্যজীবীরা।’
দেখুন ভিডিও... 
দিঘায় জালে রেকর্ড সংখ্যক ইলিশ  

দিঘায় রেকর্ড সংখ্যক ইলিশ। কী বলছেন মৎস্য ব্যবসায়ীরা?